Misr uch yil o‘tib Isroilga yana elchi tayinlaydi

Misr uch yillik tanaffusdan keyin o‘z elchisini Isroilga qaytaradi. Bu haqda Isroil bosh vaziri Benyamin Netanyahu ma’lum qildi, deb xabar bermoqda “Korrespondent.net”.

Isroil hukumati rahbari elchining qaytishini Misr va Isroil o‘rtasidagi tinchlikni mustahkamlaydigan “muhim yangilik” deb atagan. Misrning Isroildagi diplomatik vakolatxonasini tashqi ishlar vaziri o‘rinbosari Hazem Hayrat boshqarishi kutilmoqda. U o‘z ishiga sentabr oyida kirishishi aytilgan.
2012-yil noyabrda Isroil mudofaa armiyasi tomonidan G‘azo sektoriga uyushtirilgan havo hujumlari seriyasi oqibatida XAMASning harbiy bo‘limi rahbari Izeddina al Kasama Ahmad Jabariy halok bo‘lgach Misr Isroildan o‘z elchisini chaqirib olgan edi. Muhammad Mursiy prezidentlikdan chetlashtirilib, Abdulfattoh As Sisiy hokimiyat tepasiga kelgach, ikkala mamlakat o‘rtasidagi munosabatlar yaxshilana boshlagan.